turjo4nis/wikipedia-bn-dump-20250701 huggingface dataset:
ভেলা

ভেলা একটি সরল কাঠামোর জলযান। সচরাচর ছোট নদী বা খাল পারাপারের জন্য ভেলা ব্যবহৃত হয়। ৫-৬টি কলাগাছের কাণ্ডকে পাশাপাশি সাজিয়ে কোনোক্রমে সংযুক্ত করে বাংলাদেশের গ্রামীণ এলাকায় ভেলা বানানো হয়ে থাকে। সাপে কাটা মৃত মানুষকে ভেলায় ভাসিয়ে দেয়া ভারতের একটি প্রচীন সংস্কার। সমুদ্রে আপৎকালীন সময়ে ভেসে থাকার জন্য বায়ুপূর্ণ রাবার বা প্লাস্টিকের ভেলা ব্যবহৃত হয়।

স্থান বিশেষে এর নাম ভোরা। যেকোন সমতল ভাসমান কাঠামোকে ভেলা বলা হয়। পানি আটকে থাকে না বিধায় ভেলা কখনই পানিতে ডুবে যায় না। নৌকার সবচেয়ে সরল রূপ হল ভেলা, একে ভাসিয়ে রাখার জন্য এতে নৌকার মত গলুই থাকে না ।

গঠন 
ভেলা তৈরির সহজ উপায় হল চার-পাঁচটি  চার-পাঁচটি বা তারও বেশি সংখ্যক কলাগাছ, বাঁশ বা অন্য কোনগাছের গুঁড়ি একত্রে বেঁধে একাট পাটাতন তৈরী করা। সাধারণত চার-পাঁচটি কলাগাছ একসঙ্গে বেঁধে কলাগাছগুলোতে আড়াআড়ি মোটা শক্ত কাঠি বা বাঁশ দিয়ে গেঁথে নেয়া হয় যাতে গাছগুলো পরস্পর বিচ্ছিন্ন হতে না পারে। অতঃপর দড়ি দিয়ে সেগুলোকে সুদৃঢ় করা হয়। এর উপরে বাঁশের চাটাই বিছিয়ে ভেলা তৈরি করা হয়। ভেলা চালানো হয় লম্বা লগি দিয়ে। অগভীর পানিতে ভেলা এইভাবে চললেও গভীর পানিতে চলাচলের জন্য বইঠার বা চওড়া কাঠের তক্তা জাতীয় জিনিস উপকরণ ব্যবহৃত হয়।

কলাগাছ ছাড়াও ভেলা তৈরি করা হয় কাঠ, বাঁশ, গাছের গুঁড়ি ইত্যাদি দিয়ে। শক্ত করে আটকান বায়ুপূর্ণ পাত্র যেমন ব্যারেল প্রভৃতি ভেসে থাকতে সক্ষম বস্তু ব্যবহার করা হয়। প্রাচীন কালে বিভিন্ন অঞ্চলে নলখাগড়া ব্যবহার করেও ভেলা তৈরি করা হত।

আধুনিক কালে ভেলা তৈরীতে রাবারের বা প্লাস্টিকের বায়ু ভর্তি থলে, প্লাস্টিকের তৈরি বায়ুরোধী ড্রাম বা ব্যারেল প্রভৃতি ব্যবহার করা হয় । কিছু ভেলাতে দিক নিয়ন্ত্রণের জন্য হাল, হাল্কা ধাতব কাঠামো ইত্যাদি থাকতে পারে।

ভেলার উপকারীতা 
সামান্য খরচে ভেলা তৈরী করে ছোট নদী, খাল, গাঙ পাড়ি দেয়া যায়। হঠাৎ বন্যার সময় ঘরবাড়ী প্লাবিত হয়ে গেলে ভেলা বানিয়ে মানুষ বেঁঁচে থাকে।

তথ্যসূত্র

নৌযান
ভেলা
বাংলা একাডেমি সাহিত্য পুরস্কার

বাংলা একাডেমি সাহিত্য পুরস্কার ১৯৬০ সালে প্রবর্তিত একটি বাৎসরিক সাহিত্য পুরস্কার। বাংলা সাহিত্যের ক্ষেত্রে গুরুত্বপূর্ণ অবদানের জন্য এই পুরস্কার প্রদান করা হয়। ১৯৮৪ সাল পর্যন্ত বিভিন্ন শাখায় বছরে ৯ জনকে এই পুরস্কার প্রদান করা হয়। ১৯৮৬ খ্রিষ্টাব্দ থেকে বছরে ২ জনকে এই পুরস্কার প্রদানের নিয়ম করা হয়। ২০০৯ খ্রিষ্টাব্দ থেকে চারটি শাখায় পুরস্কার দেয়া শুরু হয়। ১৯৮৫, ১৯৯৭ এবং ২০০০ খ্রিষ্টাব্দ- এই তিনবার এই পুরস্কার দেওয়া হয়নি।

ইতিহাস 
১৯৫৫ সালের ৩ ডিসেম্বর বাংলা একাডেমি প্রতিষ্ঠিত হয়। ১৯৬০ সালের ২৬ জুলাই তৎকালীন পূর্ব পাকিস্তানের গভর্নর দি বেঙ্গলি একাডেমি (অ্যামেন্ডমেন্ট) অর্ডিন্যান্স জারি করেন। এর মাধ্যমে একাডেমির কার্যক্রমে কিছু পরিবর্তন আসে। তাদের কার্যাবলি সংশোধিত হয়ে সাহিত্য পুরস্কার প্রদান এবং বাংলা ভাষা, সাহিত্য ও সংস্কৃতি চর্চার ক্ষেত্রে আন্তর্জাতিক পুরস্কার প্রবর্তন এবং ফেলো, জীবনসদস্য ও সদস্যপদ প্রদান যোগ করা হয়। সেই ধারাবাহিকতায় ১৯৬০ সাল থেকে বাংলা একাডেমি বাংলা সাহিত্যে অবদানের জন্য পুরস্কার দিয়ে আসছে।

পুরস্কারের ক্ষেত্র 
 কবিতা
 উপন্যাস
 নাটক
 প্রবন্ধ ও গবেষণা
 ছোটোগল্প
 শিশুসাহিত্য
 আত্মজীবনী, স্মৃতিকথা ও ভ্রমণকাহিনি
 বিজ্ঞান, প্রযুক্তি ও পরিবেশ
 অনুবাদ সাহিত্য

বছর অনুযায়ী পুরস্কারপ্রাপ্তদের তালিকা
 বাংলা একাডেমি সাহিত্য পুরস্কার বিজয়ীদের তালিকা (১৯৬০-৬৯)
 বাংলা একাডেমি সাহিত্য পুরস্কার বিজয়ীদের তালিকা (১৯৭০-৭৯)
 বাংলা একাডেমি সাহিত্য পুরস্কার বিজয়ীদের তালিকা (১৯৮০-৮৯)
 বাংলা একাডেমি সাহিত্য পুরস্কার বিজয়ীদের তালিকা (১৯৯০-৯৯)
 বাংলা একাডেমি সাহিত্য পুরস্কার বিজয়ীদের তালিকা (২০০০-০৯)
 বাংলা একাডেমি সাহিত্য পুরস্কার বিজয়ীদের তালিকা (২০১০-১৯)
 বাংলা একাডেমি সাহিত্য পুরস্কার বিজয়ীদের তালিকা (২০২০-২৯)

আরো দেখুন
 বাংলা একাডেমি

তথ্যসূত্র

বহিঃসংযোগ
 
 

 
বাংলাদেশী সাহিত্য পুরস্কার
বাংলা সাহিত্য পুরস্কার
বাংলাদেশের বেসামরিক পুরস্কার ও সম্মাননা
বাংলা একাডেমি
আন্তর্জাতিক অপরাধ (ট্রাইবুনাল) আইন ১৯৭৩

আন্তর্জাতিক অপরাধ (ট্রাইবুনাল) আইন ১৯৭৩ হল ১৯৭৩ সালে পাশ হওয়া একটি আইন যার অধীনে বাংলাদেশের গণহত্যা, যুদ্ধাপরাধ ও মানবতাবিরোধী অপরাধসহ আন্তর্জাতিক আইনের অন্তর্ভুক্ত সকল সশস্ত্রবাহিনী, প্রতিরক্ষা ও এর সহায়ক কোন বাহিনীর সদস্যকে আটক ও ফৌজদারি আইনের অধীনে দণ্ডদান করতে পারে। আইনটিতে ট্রাইবুনাল গঠনের পাশাপাশি অভিযুক্ত ব্যক্তিতে আইনি সাহায্যের বিধান রাখা হয়। এই আইন প্রণয়নের জন্য আন্তর্জাতিক ল’ কমিশনের প্রতিবেদনসমূহের সাহায্য গ্রহণ করা হয়। সুপ্রিম কোর্ট যাতে এই আইনটিকে মৌলিক অধিকারের পরিপন্থী হবার কারণ দেখিয়ে একে অসাংবিধানিক ঘোষণা না করতে পারে সেজন্য সংবিধান প্রথম সংশোধন আইনও পাশ করা হয়।

বিশ্লেষণ 

১৯৭১ সালে বাংলাদেশের স্বাধীনতা যুদ্ধ চলাকালে সংঘটিত যুদ্ধাপরাধের বিচারের পরিপ্রেক্ষিতে ১৯৭৩ সালের ১৯ নম্বর আইন হিসেবে আন্তর্জাতিক অপরাধ ট্রাইবুনাল আইন ১৯৭৩ প্রণয়ন করা হয়। এই আইনে যুদ্ধাপরাধের ব্যাখ্যায় খুন, নির্যাতন, বেসামরিক লোকদের বাংলাদেশের রাজ্যসীমায় দাসশ্রমিক হিসেবে ব্যবহার এবং দেশ থেকে বিতাড়ন, যুদ্ধবন্দী ও সাধারণ বন্দীদের হত্যা এবং সামরিক প্রয়োজনের বহির্ভূত ধ্বংশাত্মক কার্যকলাপ, ব্যক্তিগত ও রাষ্ট্রীয় সম্পত্তি দখলকে অন্তর্ভুক্ত করা হয়। ন্যুরেমবার্গ ট্রায়ালের বিচারকার্যে জড়িত অভিজ্ঞ অধ্যাপক ইয়েশেখের কাছে পরামর্শ গ্রহণের জন্য ব্যারিস্টার সোহরাব আলীকে পাঠানো হয়। বাংলাদেশের প্রাক্তন প্রধান বিচারপতি মুহাম্মদ হাবিবুর রহমান বলেন, যুদ্ধাপরাধের বিচারের জন্য ন্যূন্যতম যে দক্ষতা ও নিবেদিতপ্রাণ প্রসিকিউটরের প্রয়োজন ছিল তার বড়ই অভাব ছিল। এছাড়াও যুদ্ধাপরাধীদের বিচার সম্পর্কে দোদূল্যমানতা এবং সর্বোপরি উপমহাদেশের রাজনৈতিক পরিস্থিতি বিচার না হওযার কারণ বলে তিনি মনে করেন।

ট্রাইব্যুনালের আওতাধীন অপরাধ সমূহ 
এই ট্রাইব্যুনাল নিম্নোক্ত অপরাধের দায়ে অভিযুক্ত ব্যক্তি বা দল, সেনাবাহিনী কিংবা তাদের সহযোগী সশস্ত্রবাহিনীর বিচারের ক্ষমতা রাখে।

 মানবতা বিরোধী অপরাধ (Crimes against Humanity)
 শান্তি বিরোধী অপরাধ (Crimes against Peace)
 গণহত্যা (Genocide)
 যুদ্ধাপরাধ (War Crimes)
 ১৯৪৯ সালের জেনেভা কনভেনশন বিরোধী কাজ
 আন্তর্জাতিক আইন অনুসারে যে কোন অপরাধ ইত্যাদি

যুদ্ধাপরাধ সংক্রান্ত অন্যান্য আইনসমূহ 

যুদ্ধাপরাধীদের বিচারের জন্য ১৯৭২ সালের ২৪ জানুয়ারী ‘দালাল আইন (বিশেষ ট্রাইব্যুনাল) আদেশ’ জারী করা হয়। একই বছরের ৬ ফেব্রুয়ারি, ১ জুন ও ২৯ আগস্ট তারিখে তিন দফা সংশোধনীর পর আইনটি চূড়ান্ত হয়। দালাল আইন জারীর পর ১৯৭৩ সালের ৩০ নভেম্বর পর্যন্ত সারা দেশে ৩৭ হাজার ৪৭১ দালালকে গ্রেফতার করা হয়। ৭৩টি বিশেষ ট্রাইব্যুনালে এদের বিচার কাজ চললেও ২২ মাসে মাত্র ২ হাজার ৮৪৮টি মামলার বিচার সম্পন্ন হয়। এ-রায়ের মাধ্যমে ৭৫২ জন বিভিন্ন মেয়াদে দণ্ডিত হন। ১৯৭৩ এর ৩০ নভেম্বর সাধারণ ক্ষমা ঘোষণা করা হয়। এ-ঘোষণার মাধ্যমে ২৬ হাজার ব্যক্তি মুক্তি পান। বাকীদের বিচার অব্যাহত থাকে। সাধারণ ক্ষমার প্রেস-নোটে বলা হয়, ‘ধর্ষণ. খুন, খুনের চেষ্টা, ঘর-বাড়ী অথবা জাহাজে অগ্নি সংযোগের দায়ে দণ্ডিত ও অভিযুক্তদের ক্ষেত্রে ক্ষমা প্রদর্শন প্রযোজ্য হবে না।’ ১৯৭৩ সালের দালাল আইনে মতান্তরে প্রায় ৩৪,৬০০ অভিযুক্তদের ভেতর অনেক ব্যক্তিকে ক্ষমা প্রদর্শন করা হয়।

তথ্যসূত্র

আরও দেখুন 
 দালাল আইন (বিশেষ ট্রাইব্যুনাল) আদেশ ১৯৭২

আন্তর্জাতিক আইন
রেলগাড়ি

ট্রেন (বাংলাতে রেলগাড়ি) হচ্ছে এক ধরনের রেল পরিবহন যা কিছু সংযুক্ত যানবাহনের একটি সারি নিয়ে গঠিত, এবং যা যাত্রী বা মালামাল পরিবহণের জন্য সাধারণত একটি রেলপথের উপর চলে। ট্রেন শব্দটি প্রাচীন ফরাসি শব্দ ট্রাহিনার থেকে এসেছে, যা ল্যাটিন শব্দ ট্রাহিয়ার থেকে উদ্ভূত (অর্থ টানা, টেনে আনা)।

সংশ্লিষ্ট বিষয়াদি 
ট্রেন যে সমান্তরাল ধাতব পাতদ্বয়ের উপরে দিয়ে চালিত হয়, তাকে বলা হয় রেললাইন। আধুনিক চৌম্বকীয় ট্রেন অবশ্য রেললাইনের উপরে শূন্যে চালিত হয়ে থাকে। রেললাইনে সাধারণত দুটি সমান্তরাল পাত থাকে, তবে কিছু ট্রেন, যেমন মনোরেইলে একটি মাত্র পাত থাকে।

ট্রেনের যাত্রী বা মালামাল পরিবহণকারী কক্ষগুলোকে বগি বলে। ট্রেনের বগিগুলোর প্রতিটির তলায় ধাতব চাকা থাকে। বগিগুলো সামনে ও পিছন দিকের সংযোগস্থলের সাহায্যে একে অপরের সাথে যুক্ত থাকে।

ট্রেনের ইঞ্জিন বা লোকোমোটিভ দিয়ে রেলের বগিগুলোকে চালনা করা হয়। বিংশ শতকের মধ্যভাগ পর্যন্ত রেলইঞ্জিনগুলো ছিল বাষ্পচালিত। বর্তমানে অবশ্য ডিজেল বা বৈদ্যুতিক ইঞ্জিনের ব্যবহার বেশি।

রেল লাইনের কিছুদূর পরপর ট্রেন থামার স্থানগুলোকে রেলওয়ে স্টেশন বলা হয়। দুইয়ের অধিক রেলপথ যেসব রেলস্টেশনে এসে মিলিত হয়, সেসব রেল স্টেশনকে জংশন স্টেশন বলা হয়।

চালিকা শক্তি 
প্রথম দিকের ট্রেনগুলো দড়ি দিয়ে ঘোড়া বা মাধ্যাকর্ষণের টানে চালিত হত। তবে ঊনবিংশ শতকের প্রথম ভাগ থেকে প্রায় সকল ট্রেন বাষ্পচালিত লোকোমোটিভ দ্বারা চালিত হতে শুরু করে। ১৯১০ এর দশক থেকে বাষ্পচালিত লোকোমোটিভের স্থলে ডিজেল ও বৈদ্যুতিক লোকোমোটিভের ব্যবহার শুরু হয়। বাষ্পীয় ইঞ্জিনের চাইতে এধরনের ইঞ্জিনগুলো অনেক কম পরিবেশ দূষণ করে, আর তাছাড়া এগুলো চালাতে লোকবলও কম লাগে। ১৯৭০ এর দশক নাগাদ প্রায় সব দেশেই বাষ্পীয় ইঞ্জিনের ব্যবহার উঠে যায়। তবে সস্তা কয়লা ও জনশক্তির দেশ, যেমন চীনে এখনো বাষ্পীয় রেল ইঞ্জিনের ব্যবহার আছে, যা ধীরে ধীরে উঠে যাচ্ছে। বৈদ্যুতিক ইঞ্জিনের মাইল-পিছু পরিবহন খরচ কম, তবে শুরুর দিকে স্থাপনা ব্যয় অনেক বেশি। তাই অনেক বেশি যাত্রী চলে, এমন পথে বৈদ্যুতিক ইঞ্জিন চালু করা লাভজনক। স্থাপনা ব্যয়ের কারণে দূরপাল্লার পথে বৈদ্যুতিক ইঞ্জিনের ব্যবহার কম। বৈদ্যুতিক ইঞ্জিনগুলোতে রেললাইনের উপরে খুঁটিতে স্থাপিত তার, অথবা রেললাইনের পাশে বা মধ্যে স্থাপিত বিদ্যুৎবাহী রেলের মাধ্যমে বিদ্যুৎ সরবরাহ করা হয়ে থাকে।

যাত্রীবাহী ট্রেন 

একটি যাত্রীবাহী ট্রেনে যাত্রী-বহনকারী গাড়ি থাকে এবং এটি প্রায়শই দীর্ঘ ও দ্রুতগামী হয়ে থাকে। এটি স্ব-চালিত মাল্টিপল ইউনিট বা রেলকার, অথবা এক বা একাধিক লোকোমোটিভ এবং কোচ, গাড়ি বা কামরা বলে পরিচিত এক বা একাধিক বিদ্যুতহীন ট্রেলারের সমন্বয় হতে পারে। যাত্রীবাহী ট্রেন স্টেশন বা ডিপোসমূহের মধ্যে চলাচল করে, যেখানে যাত্রীরা উঠতে ও নামতে পারে। অধিকাংশ ক্ষেত্রে, যাত্রীবাহী ট্রেন একটি নির্দিষ্ট সময়সূচীতে পরিচালিত হয় এবং মালবাহী ট্রেনের চেয়ে অধিক ট্র্যাক দখলের সুবিধা রাখে।

রেলগাড়ির ইতিহাস 
জর্জ স্টিফেনসের প্রচেষ্টায় ইংল্যান্ডে ১৮২৫ সালের ২৭ শে সেপ্টেম্বর বিশ্বের প্রথম রেলগাড়ি চলাচল শুরু হয়। ব্রিটিশ ঔপনিবেশিক আমলে ভারতীয় উপমহাদেশে রেলগাড়ির যাত্রা শুরু হয়।

রেল পরিবহন 

 আর্মার্ড ট্রেন
 ড্রামহেড (চিহ্ন)
 হেডবোর্ড (ট্রেন)
 সবচেয়ে ভারী ট্রেন
 রেল পরিবহনের ইতিহাস
 হাইড্রেল
 রেল কোম্পানির তালিকা
 নামযুক্ত যাত্রীবাহী ট্রেনের তালিকা
 বিলাসবহুল ট্রেন
 রকেট স্লেড
 ইউনিট ট্রেন
বুলেট ট্রেন

রেল দুর্ঘটনা 

 রেল দুর্ঘটনার তালিকা

তথ্যসূত্র

আরও পড়ুন 
 , 256 pp.

বহিঃসংযোগ
বিউটি বোর্ডিং

বিউটি বোর্ডং বাংলাদেশের ঢাকার পুরনো অংশের বাংলা বাজারে ১নং শ্রীশদাস লেনে অবস্থিত একটি দোতলা পুরাতন বাড়ি যার সাথে বাঙালির শিল্প-সংস্কৃতির ইতিহাস জড়িত এবং বাংলা সাহিত্য-সংস্কৃতির গুণী মানুষদের আড্ডার একটি কেন্দ্র বা ইতিহাসের ভিত্তিভূমি বলে মনে করা হয়।

ইতিহাস 
বিউটি বোর্ডিং বাড়িটি ছিল নিঃসন্তান জমিদার সুধীর চন্দ্র দাসের। ১৯৪৭ সালে ভারত বিভাগের পূর্বে সেখানে ছিল সোনার বাংলা পত্রিকার অফিস। কবি শামসুর রহমানের প্রথম কবিতা মুদ্রিত হয়েছিল এ পত্রিকায়। দেশভাগের সময় পত্রিকা অফিসটি কলকাতায় স্থানান্তরিত হয়। এরপর ১৯৪৯ সালে দুই ভাই প্রহ্লাদ চন্দ্র সাহা ও নলিনী মোহন সাহা এই বাড়ি ভাড়া নিয়ে গড়ে তোলেন বিউটি বোর্ডিং। বাড়িটি ১১ কাঠা জমির উপর প্রতিষ্ঠিত। নলিনী মোহনের বড় মেয়ে বিউটির নামেই এর নামকরণ করা হয়। ১৯৭১ সালের ২৮ মার্চ বিউটি বোর্ডিংয়ে পাকিস্তানি সেনাবাহিনীর হাতে নিহত হন প্রহ্লাদ চন্দ্র সাহাসহ ১৭ জন। পরবর্তীতে প্রহ্লাদ চন্দ্রের পরিবার ভারত গমন করে। বাংলাদেশ স্বাধীনতা লাভের পর ১৯৭২ সালে প্রহ্লাদ চন্দ্রের স্ত্রী শ্রীমতী প্রতিভা সাহা দুই ছেলে সমর সাহা ও তারক সাহাকে নিয়ে বিউটি বোর্ডিং আবার চালু করেন। বিউটি বোর্ডিংয়ের মুখর  আড্ডা আগের মতো না থাকলেও খাবার ঘরে এখনো খদ্দেরের ভিড় লেগেই থাকে। নগরের ভোজনরসিকরা এখানে ছুটে আসেন। আর নিয়মিত খান পুরোনো ঢাকার বইয়ের মার্কেটের নানা শ্রেণির মানুষ।

বিউটি বোর্ডিং এর জন্মলগ্ন থেকেই এখানে আড্ডা দিতেন প্রথিতযশা কবি, সাহিত্যিক, বুদ্ধিজীবী, শিল্পী, সাংবাদিক, চিত্রপরিচালক, নৃত্যশিল্পী, গায়ক, অভিনেতাসহ বিভিন্ন শ্রেণী-পেশার মানুষ। এখানে যারা আড্ডার আসরে আসতেন এদের মধ্যে কবি শামসুর রাহমান, রণেশ দাশগুপ্ত, ফজলে লোহানী, আবু হেনা মোস্তফা কামাল, শিল্পী দেবদাস চক্রবর্তী, সমরজিৎ রায় চৌধুরী, ব্রজেন দাস, হামিদুর রহমান, বিপ্লব দাশ, আবুল হাসান, মহাদেব সাহা, আহমেদ ছফা, হায়াৎ মাহমুদ, সত্য সাহা, এনায়েত উল্লাহ খান, আল মাহমুদ, আল মুজাহিদী, আবু জাফর ওবায়দুল্লাহ, ড. মুনতাসীর মামুন, ফতেহ লোহানী, জহির রায়হান, খান আতা, আখতারুজ্জামান ইলিয়াস, সৈয়দ শামসুল হক, জিল্লুর রহমান সিদ্দিকী, নির্মল সেন, ফয়েজ আহমদ, গোলাম মুস্তাফা, খালেদ চৌধুরী, সমর দাস, ফজল শাহাবুদ্দিন, সন্তোষ গুপ্ত, আনিসুজ্জামান, নির্মলেন্দু গুণ, বেলাল চৌধুরী, শহীদ কাদরী, ইমরুল চৌধুরী, সাদেক খান, ড. বোরহানউদ্দিন খান জাহাঙ্গীর, শফিক রেহমান, মহিউদ্দিন আহমেদ, আসাদ চৌধুরী, ভাষাসৈনিক ও পুস্তক প্রকাশক মোহাম্মদ সুলতান, সিকদার আমিনুর হক, জুয়েল আইচ প্রমুখ।

স্থাপনাশৈলী
এটি একটি দ্বিতল ভবন। এর সাথে একটি উন্মুক্ত আঙ্গিনা রয়েছে। বোর্ডিং কক্ষগুলির সামনে দীর্ঘ বারান্দা রয়েছে।

চিত্রশালা

তথ্যসূত্র

পুরান ঢাকা
ঢাকার ইতিহাস
ঢাকার ভবন ও স্থাপনা
ঢাকার রেস্তোরাঁ
মেসেঞ্জার (মহাকাশযান)

বুধের উদ্দেশ্যে নাসা কর্তৃক প্রেরিত দ্বিতীয় অভিযান ছিল মেসেঞ্জার (ME S S EN GE R - MErcury Surface, Space ENvironment, GEochemistry, and Ranging) যা ২০০৪ সালের আগস্ট ৩ তারিখে প্রেরিত হয়॥একটি বোয়িং ডেল্টা ২ রকেটের মাধ্যমে যুক্তরাষ্ট্রের কেপ ক্যানাভেরাল মহাশূন্য স্টেশন থেকে এটি প্রেরণ করা হয়েছিল। এই সন্ধানী যানটি বেশ কয়েকবার বুধের সন্নিকটে যেতে সমর্থ হবে বলে মনে করা হচ্ছে। একে এমনভাবে তৈরি করা হয়েছে যাতে তা সুনির্দিষ্ট প্রাসে চলার মাধ্যমে বুধের চারদিকে নিজস্ব একটি কক্ষপথ তৈরীতে সমর্থ হয়। ২০০৫ সালের আগস্ট মাসে এটি পৃথিবীর কাছ দিয়ে উড়ে যায় এবং ২০০৭ সালের অক্টোবর ও জুন মাসে শুক্র গ্রহের কাছ দিয়ে উড়ে যায়। এই যানটি বুধের নিকট দিয়ে তিন তিনবার উড়ে যাবে বলে শিডিউল করা হয়েছে। এই উড়ে যাওয়ার সময়গুলো হবে জানুয়ারি ২০০৮, অক্টোবর ২০০৮ এবং সেপ্টেম্বর ২০০৯। এর পর তা ২০১১ সালের মার্চ মাসে বুধ গ্রহের চারপাশে কক্ষপথে প্রবেশ করবে।

মেসেঞ্জারকে পাঠানো হয়েছে মূলত বুধের ছয়টি মৌলিক বিষয়ে অনুসন্ধান করার জন্য। এগুলো হচ্ছে: বুধের উচ্চ ঘনত্ব, এর ভূতাত্ত্বিক ইতিহাস, এর চৌম্বক ক্ষেত্রের প্রকৃতি, এর কেন্দ্রের গঠন, এর মেরু অঞ্চলসমূহে আসলেই বরফ রয়েছে কিনা, এবং এর পাতলা বায়ুমণ্ডল কোথা থেকে উৎপত্তি লাভ করেছে। এই বিষয়গুলোকে সামনে রেখে সন্ধানী যানটিতে মেরিনার ১০-এর চেয়ে আরও শক্তিশালী ইমেজিং যন্ত্রপাতি সন্নিবেশিত করা হয়েছে যাতে বুধের আরও কাছ থেকে অপেক্ষাকৃত অধিক রিজল্যুশনবিশিষ্ট ছবি তোলা যায়। এছাড়া এতে রয়েছে যুতসই বর্ণালীবীক্ষণ যন্ত্র যার সাহায্যে বুধের ভূত্বকে মৌলসমূহের প্রাচুর্য নির্ণয় করা সম্ভব, রয়েছে ম্যাগনেটোমিটার এবং আয়নিত কণিকাসমূহের গতিবেগ নির্ণয়ের যন্ত্রাবলী। সন্ধানী যানটি যখন বুধকে কেন্দ্র করে তার কক্ষপথ বরাবর আবর্তন করবে তখন এর গতিবেগের সূক্ষ্ণতম পরিবর্তন পরিমাপের জন্য এই গতিমাপক যন্ত্রগুলো দেয়া হয়েছে। এই পরিবর্তন পরিমাপের মাধ্যমে বুধের অভ্যন্তরীন গঠন সম্বন্ধে বিস্তারিত জানা যাবে বলে ধারণা করা হচ্ছে।

সাফল্য 
২০০৮ সালের ১৪ই জানুয়ারি পূর্বাঞ্চলীয় মান সময় ২:০৪ ঘটিকায় এই নভোযান বুধ গ্রহের খুব কাছ দিয়ে উড়ে যায়। তিনবার কাছ দিয়ে উড়ে যাওয়ার মধ্যে এটিই ছিল নিকটতম। এ সময় মেসেঞ্জার বুধ গ্রহের মাত্র ২০০ কিলোমিটার উপর দিয়ে উড়ে যায়। নভোযানের সাথে এখনও নাসার যোগাযোগ অব্যাহত আছে এবং এই ন্যূনতম দূরত্বে উড়ে যাওয়ার ঘটনার মিনিটখানেক পরেই নাসার বিজ্ঞানীরা বুধ গ্রহ সম্বন্ধে প্রথম বৈজ্ঞানিক তথ্য পেতে শুরু করেন।

তথ্যসূত্র

বহিঃসংযোগ 
 MESSENGER Web Site - official site.
 MESSENGER Mission Page  - official information regarding the mission on the nasa.gov website.
 MESSENGER Mission Profile by NASA's Solar System Exploration
 Video from MESSENGER as it departs Earth.
 Mercury Flyby 1 Visualization Tool - see simulated views of the instrument observations planned during the flyby.
 NSSDC Master Catalog entry.

বুধ গ্রহ অভিমুখে প্রেরিত মহাকাশযান
নাসার সন্ধানী যান
ডিসকভারি প্রোগ্রাম
ডিস্কভারি কর্মসূচি
নাসা মহাকাশ সন্ধানী
আবর্তক (মহাকাশ সন্ধানী)
মেসেঞ্জার (দ্ব্যর্থতা নিরসন)



ইন্টারনেট যোগাযোগ
 ইয়াহু মেসেঞ্জার
 এমএসএন মেসেঞ্জার
 গুগল টক
 ফেসবুক মেসেঞ্জার

জ্যোতির্বিজ্ঞান 
 মেসেঞ্জার (নভোযান)
অমল সেন

কমরেড অমল সেন (জুলাই ১৯, ১৯১৩ - জানুয়ারি ১৭, ২০০৩) তেভাগা আন্দোলনের অন্যতম সক্রিয় নেতা, যিনি যশোর-নড়াইল এলাকার কৃষকদের সংগঠিত করেছিলেন। সাম্প্রদায়িকতা ও সাম্রাজ্যবাদের বিরুদ্ধে অমল সেনের দৃঢ় অবস্থান ছিল আজীবন। ১৯৭১ সালের মুক্তিযুদ্ধে তিনি সংগঠকের দায়িত্ব পালন করেন। পাকিস্তান আমলের ১৯ বছরই তাকে রাজবন্দি হিসেবে জেলে কাটাতে হয়। শারীরিক নিপীড়নও বন্দি অবস্থায় সহ্য করতে হয়। ১৯৮০ সালে বাংলাদেশের ওয়ার্কার্স পার্টি গঠিত হলে তিনি দলের মহাসচিব নির্বাচিত হন।

অমল সেন ১৯১৩ সালের ১৯শে জুলাই নড়াইলের আফরা গ্রামে এক সম্ভ্রান্ত বৈদ্যব্রাহ্মণ জোতদার পরিবারে জন্মগ্রহণ করেন। ১৯৩৩ সালে খুলনার বিএল কলেজে অধ্যয়নরত অবস্থায় কমিউনিস্ট পার্টির সাথে যুক্ত হন। ১৯৩৪ সালে কমিউনিস্ট পার্টির সদস্যপদ লাভ করেন। সেই সময় তিনি উপলব্ধি করেন যে ব্রিটিশ সম্রাজ্যবাদবিরোধী জাতীয় মুক্তি সংগ্রামে বিজয়ী হতে হলে ব্যাপক কৃষক জনতাকে ঐক্যবদ্ধ করা ছাড়া সম্ভব নয়। ‘সমাজতান্ত্রিক আন্দোলন ও জনগণের বিকল্প শক্তি’ তার প্রকাশিত একটি গ্রন্থ।

তথ্যসূত্র 

তেভাগা আন্দোলন
১৯১৩-এ জন্ম
২০০৩-এ মৃত্যু
বাংলাদেশের ওয়ার্কার্স পার্টির রাজনীতিবিদ
২০শ শতাব্দীর বাংলাদেশী রাজনীতিবিদ
সরকারি ব্রজলাল কলেজের প্রাক্তন শিক্ষার্থী
১৯১৪-এ জন্ম
নড়াইল

নড়াইল বাংলাদেশের দক্ষিণ-পশ্চিমাঞ্চলের খুলনা বিভাগে অবস্থিত একটি শহর। প্রশাসনিকভাবে শহরটি নড়াইল জেলা এবং নড়াইল সদর উপজেলার সদর। এটি নড়াইল জেলার সবচেয়ে বড় এবং প্রধান শহর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর,যশোর বিমানবন্দর এবং খুলনা এর খান জাহান আলী বিমানবন্দর।বিভাগীয় শহর খুলনা থেকে নড়াইল শহরের দূরত্ব ৬১কি.মি.।

জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী নড়াইল শহরের মোট জনসংখ্যা ৫১,৩১৮ জন যার মধ্যে ২৫,৭৯১ জন পুরুষ এবং ২৫,৫২৭ জন নারী। এ শহরের পুরুষ এবং নারী অনুপাত ১০১:১০০।

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১৪ মিটার।

প্রশাসন
১৯৭২ সালে নড়াইল শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নড়াইল পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৪টি মহল্লায় বিভক্ত ।  ৩৯.৭৯ বর্গ কি.মি. আয়তনের নড়াইল শহরের  ২২.০৫ বর্গ কি.মি. এলাকা  নড়াইল পৌরসভা দ্বারা পরিচালিত হয়।

শিক্ষা ব্যবস্থা
নড়াইল শহরের স্বাক্ষরতার হার হলো শতকরা ৭৫.৫০%ভাগ।

তথ্যসূত্র 

বাংলাদেশের শহর
খুলনা বিভাগের জনবহুল স্থান
ইকবাল কাদির

ইকবাল জেড কাদির (জন্ম: ১৩ই আগস্ট, ১৯৫৮) একজন বাংলাদেশী-মার্কিন শিল্পোদ্যোক্তা।  তিনি গণফোন এবং গ্রামীণফোনের প্রতিষ্ঠাতা। বর্তমানে মার্কিন যুক্তরাষ্ট্রের ম্যাসাচুসেট্‌স ইনস্টিটিউট অফ টেকনোলজির "লেগাটাম সেন্টার ফর ডেভেলপমেন্ট অ্যান্ড এন্ট্রাপ্রেনিয়ারশিপ"-এর প্রতিষ্ঠাতা নির্বাহী পরিচালক হিসেবে কর্মরত আছেন।  এর পাশাপাশি তিনি এমআইটি প্রেস কর্তৃক প্রকাশিত সাময়িকী "ইনোভেশন্‌স: টেকনোলজি, গভার্নেন্স, গ্লোবালাইজেশন"-এর সহ-সম্পাদকের দায়িত্ব পালন করছেন।

প্রারম্ভিক সময়কাল 
কাদীর যশোরে জন্মগ্রহণ করেন। ১৯৭৬ সালে তিনি যুক্তরাষ্ট্র পাড়ি জমান এবং পরবর্তীতে যুক্তরাষ্ট্রের নাগরিকত্ব লাভ করেন। তিনি ১৯৮১ সালে সয়ার্থমোর কলেজ থেকে বি.এস.(সম্মান) এবং পেন্সিল্‌ভেনিয়া বিশ্ববিদ্যালয়ের হোয়ার্টন স্কুল থেকে ১৯৮৩ ও ১৯৮৭ সালে যথাক্রমে এম.এ ও এম.বি.এ ডিগ্রী অর্জন করেন।

বিনিয়োগ, উন্নয়ন, এবং ব্যবসায়িক উদ্যোগ সংশ্লিষ্ট সাফল্য 
কাদীর ১৯৮৩ থেকে ১৯৮৫ সাল পর্যন্ত ওয়াশিংটন ডি.সিতে অবস্থিত বিশ্ব ব্যাংকে উপদেষ্টা হিসেবে,১৯৮৭ থেকে ১৯৮৯ এবং ১৯৮৯ থেকে ১৯৯১ সাল পর্যন্ত যথাক্রমে কুপার অ্যান্ড লাইব্রান্ড ও সিকিউরিটি প্যাসিফিক মার্চেন্ট ব্যাংকে সহযোগী হিসেবে, অ্যাট্রিয়াম ক্যাপিটাল করপোরেশনে সহ-প্রধান হিসেবে নিযুক্ত ছিলেন। ১৯৯৩ থেকে ১৯৯৯ সাল পর্যন্ত সময়কালে তিনি বাংলাদেশে গ্রামীণফোন প্রতিষ্ঠা করেন এবং ১৯৯৬ থেকে ১৯৯৯ সাল পর্যন্ত প্রতিষ্ঠানটির ব্যবস্থাপনা পর্ষদের সাথে যুক্ত ছিলেন।

আরও দেখুন 
 গ্রামীণফোন

তথ্যসূত্র

বহিঃসংযোগ 
 Iqbal Z. Quadir’s MIT Page
 Innovations: Technology, Governance, Globalization 
 “Strengthening the Hands of Citizens”: Iqbal Quadir talks about the GrameenPhone Story
 You Can Hear Me Now Official Book Website
 “How one new company brought hope to one of the world’s poorest countries.” Ode Magazine
 Iqbal Z. Quadir. The Bottleneck Is At the Top of the Bottle. Fletcher Forum of World Affairs Vol. 26(2) Summer/Fall 2002
 Video of Iqbal Quadir discussing the impact of bringing cell phone service to rural areas. Recorded July 2005 in Oxford, UK. (Duration 16:37)
 Anwarul Quadir Foundation
 Official Quadir Prize: Global Essay Competition Webpage at Harvard University
 Legatum Center for Development and Entrepreneurship

১৯৫৮-এ জন্ম
জীবিত ব্যক্তি
মার্কিন মুসলিম
বাঙালি ব্যক্তি
বাঙালি মুসলিম
মার্কিন যুক্তরাষ্ট্রে বাংলাদেশী অভিবাসী
বাংলাদেশী প্রতিষ্ঠাতা
২০শ শতাব্দীর বাঙালি
২১শ শতাব্দীর বাঙালি
আন্ডারহিল স্টেডিয়াম

আন্ডারহিল লন্ডনের চিপিং বার্নেটের একটি স্টেডিয়াম ছিল, যেটি ১৯০৭ থেকে ২০১৩ পর্যন্ত বারনেট ফুটবল ক্লাবের হোম গ্রাউন্ড হিসাবে ব্যবহৃত হয়েছে। এর সর্বোচ্চ ধারণক্ষমতা প্রায় ৬,০২৩ জন। এটি লন্ডনের সবচেয়ে ছোট ফুটবল মাঠ।

২০১৮ সালের জানুয়ারীতে আন্ডারহিল ধ্বংস করা শুরু হয়েছিল।

তথ্যসূত্র 

লন্ডনের খেলার ভেন্যু
ইংল্যান্ডের ফুটবল ভেন্যু
হ্যাকার (কম্পিউটার নিরাপত্তা)

হ্যাকার হচ্ছেন সেই ব্যক্তি যিনি নিরাপত্তা ব্যবস্থার দুর্বল দিক খুঁজে বের করায় বিশেষভাবে দক্ষ অথবা অন্য কম্পিউটার ব্যবস্থায় অবৈধ অনুপ্রবেশ করতে সক্ষম বা এর সম্পর্কে গভীর জ্ঞানের অধিকারী।

হ্যাকার সাধারনত দুই প্রকার হয়ে থাকে:
কালো টুপি হ্যাকার যারা ব্ল্যাক হ্যাট হ্যাকার নামে পরিচিত। 
অপরদিকে,নৈতিক হ্যাকার রয়েছেন (যারা সাধারনভাবে হোয়াইট হ্যাট হ্যাকার নামে পরিচিত) এবং নৈতিকতা সম্পর্কে পরিষ্কার হ্যাকার আছেন যাদের গ্রে-হ্যাট হ্যাকার বলে।

এদের মধ্যে পার্থক্য করার জন্য প্রায়ক্র্যাকার শব্দটি ব্যবহার করা হয়, যা কম্পিউটার নিরাপত্তা হ্যাকার থেকে একাডেমিক বিষয়ের হ্যাকার থেকে আলাদা করার জন্য ব্যবহার করা হয় অথবা অসাধু হ্যাকার (ব্ল্যাক হ্যাট হ্যাকার) থেকে নৈতিক হ্যাকারের (হোয়াইট হ্যাট হ্যাকার) পার্থক্য বুঝাতে ব্যবহৃত হয়।যেমন ভাবে বিপদের সংকেট প্রদানের জন্য লাল রং ব্যবহার করা হয়। ঠিক তেমনি হ্যাকারের হ্যাক করার উদ্দেশ্যকে বিবেচনা করে প্রতীক হিসেবে তিন ধরনের হেড (টুপি) ব্যবহার করা হয়। আর এসব হোয়াইট হ্যাট হ্যাকার, গ্রে হ্যাট হ্যাকার এবং ব্ল্যাক হ্যাট হ্যাকার থেকেই গড়ে উঠে বিখ্যাত হ্যাকাররা।

সাদা টুপি হ্যাকার:
এরা কম্পিউটার তথা সাইবার ওয়ার্ল্ডের ভালো এর জন্য কাজ করে, এরা কখনো অপরের ক্ষতি করেনা, এদের কে ইথিক্যাল হ্যাকার বলা হয়।

ধূসর টুপি হ্যাকার:
এরা এমন এক ধরনের হ্যাকার যারা সাদা টুপি এবং কাল টুপি হ্যাকারের মধ্যপর্তি স্থানে অবস্থান করেন । এরা ইচ্ছা করলে কারোও ক্ষতি ও করতে পারে এবং উপকার ও করতে পারে।

কালো টুপি হ্যাকার:
হ্যাকার বলতে সাধারনত কালো টুপি হ্যাকার দের বোঝায় এরা সব সময় কোন না কোন ভাবে অপরের ক্ষতি করার চেস্টা করে । সাইবার ওয়ার্ল্ডে এরা সবসময় ঘ্রিনিত হয়ে থাকে । এছারাও আরো কিছু হ্যাকারের ধরন রয়েছে । যেমন-
(সাইবার এক্সডি) এরা নিজেরা ভিবিন্ন শেল আপলোড করে থাকে ওয়েব সাইটে এবং অন্যের ক্ষতি করেনা। (স্ক্রিপ্ট কিডি) এরা নিজেরা কিছুই পারেনা বরং বিভিন্ন সফটওয়ার টুলস ব্যাবহার করে থাকে।

তথ্যসূত্র

আরো পড়ুন

বহিঃসংযোগ 

CNN Tech PCWorld Staff (November 2001). Timeline: A 40-year history of hacking from 1960 to 2001
 Can Hackers Be Heroes?  Video produced by Off Book (web series)

অবৈধ জীবিকা
কম্পিউটার নিরাপত্তা
টাটা ন্যানো

টাটা ন্যানো পৃথিবীর সবচেয়ে কম উৎপাদন খরচ বিশিষ্ট কার। একে "পিপ্‌লস কার" তথা জনগণের গাড়ি হিসেবে আখ্যায়িত করা হচ্ছে। ভারতের টাটা মোটর্‌স ২০০৮ সালের ১০ই জানুয়ারি রাজধানী নয়া দিল্লীর প্রগতি ময়দানে অনুষ্ঠিত এক অটো এক্সপোতে এই গাড়ি বাজারজাতকরণের উদ্বোধন করে। এই ন্যানো গাড়িটির আদর্শ সংস্করণের (শীতাতপ নিয়ন্ত্রণ, রেডিও বা পাওয়ার স্টিয়ারিং ছাড়া) মূল্য ১০০,০০০ টাকা (ভ্যাট/এলটি/এফসিআইটি বা অন্যান্য লেভি ও যাতায়াত রাজস্ব ছাড়া)। অর্থাৎ এর মূল্য হচ্ছে ২৫০০ মার্কিন ডলার, ১২৭৭ পাউন্ড বা ১৭০০ ইউরো। ভারতীয় মুদ্রায় এর দাম এক লক্ষ হওয়ায় গাড়িটিকে "এক লাখ কার" নামে ডাকা হচ্ছে।

তথ্যসূত্র

বহিঃসংযোগ 
 Official website of the Tata Nano
 A photo gallery of the Tata Nano launch from Auto Expo 2008 
 Launch video of the Tata Nano
 Can the world afford the Tata Nano?, The Independent, 11 January 2008 
 World's cheapest car unveiled , The Independent, 11 January 2008
 Tata's one-lakh car Nano: Western media on overdrive The Economic Times, 11 January 2008 
 Why critics of the Tata small car are barking up the wrong tree Domain-b.com, 10 January 2008
 Specifications of 'People's Car' - Tata Nano [AutoIndia.com]

টাটার মোটরযান
সিটি কার
রেয়ার হুইল ড্রাইভ মোটরযান
রেয়ার-ইঞ্জিনবিশিষ্ট মোটরযান
যানবাহন
২০১০-এর দশকের গাড়ি
দেনেশ গাবর

দেনেশ (ডেনিস) গাবর (হাঙ্গেরীয় ভাষা: Gábor Dénes) (৫ই জুন, ১৯০০ - ৯ই ফেব্রুয়ারি, ১৯৭৯) হাঙ্গেরীয়-ব্রিটিশ পদার্থবিজ্ঞানী এবং উদ্ভাবক। তিনি হলোগ্রাফি (Holography) উদ্ভাবনের জন্য সবচেয়ে বিখ্যাত। এই উদ্ভাবনের জন্যই তাকে ১৯৭১ সালে পদার্থবিজ্ঞানে নোবেল পুরস্কার দেয়া হয়।

জীবনী

গাবরের আবিষ্কারের তালিকা 
 গাবর ছাঁকনি
 গাবর পরমাণু (গাবর ফাংশন)
 গাবর মেডেল
 হলোগ্রাফি

তথ্যসূত্র

বহিঃসংযোগ 
 Short biography
 Gabor's Nobel Prize lecture 
 Nobel Prize presentation speech by Professor Erik Ingelstam of the Royal Swedish Academy of Sciences
 Bio with numerous pictures of Gabor
 Short autobiography

হাঙ্গেরীয় পদার্থবিজ্ঞানী
নোবেল বিজয়ী পদার্থবিজ্ঞানী
হাঙ্গেরীয় নোবেল বিজয়ী
হাঙ্গেরীয় ইহুদি
ব্রিটিশ ইহুদি
ইহুদি বিজ্ঞানী
ইহুদি উদ্ভাবক
হাঙ্গেরীয় উদ্ভাবক
আইইইই মেডেল অব অনার বিজয়ী
শরণার্থী
১৯০০-এ জন্ম
১৯৭৯-এ মৃত্যু
ইম্পেরিয়াল কলেজ লন্ডনের শিক্ষক
রয়েল সোসাইটির সভ্য
ব্রিটিশ অজ্ঞেয়বাদী
যুক্তরাজ্যের নাগরিকীকৃত নাগরিক
ব্রিটিশ নোবেল বিজয়ী
ব্রিটিশ তড়িৎ প্রকৌশলী
২০শ শতাব্দীর ব্রিটিশ পদার্থবিজ্ঞানী
কমান্ডার অব দি অর্ডার অব দ্য ব্রিটিশ এম্পায়ার
ইহুদি অজ্ঞেয়বাদী